Πρότυπο:Καλαθοσφαιριστής Ο ΜΙΚΕΣ ΕΙΝΑΙ ΜΕΞΙΚΑΝΟΣ ΚΑΙ ΦΤΙΑΧΝΕΙ TACOS

Ο **Σωτήρης Μπιλλής** (Αθήνα, 15 Νοεμβρίου 1997), είναι Έλληνας επαγγελματίας καλαθοσφαιριστής. Έχει ύψος 2,01 μ. και αγωνίζεται ως σμολ φόργουορντ για την ομάδα του Α.Ο. Κολοσσού Ρόδου.

Νεανική σταδιοδρομία
--------------------

Ο Μπιλλής έπαιξε από νεαρή ηλικία στις ομάδες νέων του Πανιωνίου, πριν ξεκινήσει την επαγγελματική του πορεία.

Επαγγελματική πορεία
--------------------

Ο Μπιλλής υπέγραψε το πρώτο επαγγελματικό του συμβόλαιο με την ομάδα της Ελληνικής Α1 Κατηγορίας Πανιωνίου, το 2014. Tη σεζόν 2014-15, μέτρησε 14 συμμετοχές στην Α1 με την ομάδα της Νέας Σμύρνης, έχοντας κατά μέσο όρο 2 πόντους και 1 ριμπάουντ. 

Τη σεζόν 2015-16, έπαιξε στον Κολοσσό Ρόδου, και κατόπιν επέστρεψε στον Πανιώνιο για μια δεύτερη θητεία στις 28 Ιουλίου 2016. Επανήλθε στον Κολοσσό στις 8 Αυγούστου 2017, και έμεινε στην ομάδα για δύο σεζόν.

Την αγωνιστική περίοδο 2019–2020 αγωνίστηκε με τον ΑΣ Καρδίτσας της Α2 Κατηγορίας. Στην Α2 μέτρησε 13 συμμετοχές, έχοντας κατά μέσο όρο 5.5 πόντους, 3.4 ριμπάουντ και 1.3 ασίστ. 

Στις 19 Αυγούστου 2020 επέστρεψε στον Κολοσσό Ρόδου για τρίτη φορά. Στις 2 Ιουλίου 2021, ο Μπιλλής ανανέωσε το συμβόλαιό του με τη νησιωτική ομάδα για έναν ακόμη χρόνο. Τη σεζόν 2021-22, μέτρησε 2.1 πόντους και 1.2 ριμπάουντ σε 16 αγώνες στην Α1. Στις 2 Αυγούστου 2022, ανανέωσε το συμβόλαιό του για ακόμα μία χρονιά με την ομάδα της Ρόδου. Στις 23 Οκτωβρίου κόντρα στον Προμηθέα, κατέγραψε μια ιστορική επίδοση, καθώς έφτασε τις 100 συμμετοχές στο Πρωτάθλημα Ελλάδας. Την περίοδο 2022-23 ο Μπιλλής είχε 1.3 πόντους και 1.4 ριμπάουντ μέσο όρο σε 8 λεπτά συμμετοχής. Την 1η Αυγούστου 2023, ανακοινώθηκε η ανανέωση του συμβολαίου του για ακόμα έναν χρόνο.

Εθνική ομάδα
------------

Ο Μπιλλής ήταν μέλος της Εθνικής ομάδας των Εφήβων στο Παγκόσμιο U19 που έγινε στο Ηράκλειο το 2015, με την οποία κατέκτησε την τέταρτη θέση έχοντας 2,2 πόντους και 1 ριμπάουντ σε 5,6 λεπτά κατά μέσο όρο. Στη συνέχεια αγωνίστηκε και στο Ευρωπαϊκό U20 που έγινε στην Ιταλία, με την Εθνική ομάδα Νέων Ανδρών, έχοντας 4,8 πόντους και 3,4 ριμπάουντ σε 18,7 λεπτά κατά μέσο όρο.

Παραπομπές
----------

1. ↑  ΜΠΙΛΛΗΣ Σωτήρης | Basket League HEIGHT 2.01 (in Ελληνική).
2. ↑  «Ροδίτης και επίσημα ο Μπιλλής». *Eurohoops*. 8 Σεπτεμβρίου 2015. Ανακτήθηκε στις 1 Οκτωβρίου 2022.
3. ↑  Panionios sign Sotiris Billis.
4. ↑  «Επέστρεψε στον Κολοσσό Ρόδου ο Μπιλλής». *SDNA*. 8 Αυγούστου 2017. Ανακτήθηκε στις 1 Οκτωβρίου 2022.
5. ↑  «Επέστρεψε στον Κολοσσό Ρόδου ο Μπιλλής». *SDNA*. 19 Αυγούστου 2020. Ανακτήθηκε στις 1 Οκτωβρίου 2022.
6. ↑  «Κολοσσός: Παραμένει και τη νέα σεζόν ο Μπιλλής». *SDNA*. 2 Ιουλίου 2021. Ανακτήθηκε στις 1 Οκτωβρίου 2022.
7. ↑  Κατσαβός, Αναστάσης. «Κολοσσός - Ανανέωσε τη συνεργασία του με τον Σωτήρη Μπιλλή (pic)». *Super Basket*. Ανακτήθηκε στις 1 Οκτωβρίου 2022.
8. ↑  «Έγραψε ιστορία ο Χρυσικόπουλος στη νίκη του Κολοσσού». *SDNA*. 23 Οκτωβρίου 2022. Ανακτήθηκε στις 24 Οκτωβρίου 2022.
9. ↑  «Ο Κολοσσός ανακοίνωσε την παραμονή του Μπιλλή με το σάουντρακ του Τιτανικού». *www.sport24.gr*. Ανακτήθηκε στις 1 Αυγούστου 2023.

Εξωτερικοί σύνδεσμοι
--------------------

* Προφίλ στο Eurobasket.com
* Προφίλ στην Α1 ΕΣΑΚΕ (in Greek)